Musa Kâzım Karabekir (Küçükmustafapaşa, Fatih, Istanbul, 1882 - Ankara, 1948) va ser un general i polític turc. Va ocupar diverses posicions militars i a la Primera Guerra Mundial va ser cap d'estat major de l'exèrcit del general alemany Von der Goltz a la frontera iraquiana i després comandant del 2n Cos de l'exèrcit del Caucas, obtenint victòries a les batalles d'Erzurum i Erzincan.